เซี่ยงไฮ้คอมโพสิตปิดลบ 20.66 จุด เหตุวิตกแนวโน้มศก.
เซี่ยงไฮ้คอมโพสิตปิดลบ 20.66 จุด เหตุวิตกแนวโน้มศก.
14 ก.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวลดลง โดยดัชนีเซี่ยงไฮ้คอมโพสิตตลาดหุ้นจีนปิดวันนี้ที่ 3,002.85 จุด ลดลง 20.66 จุด, -0.68% เนื่องจากนักลงทุนวิตกกังวลเกี่ยวกับแนวโน้มเศรษฐกิจจีน แม้ทางการจีนเปิดเผยข้อมูลเศรษฐกิจที่ออกมาเป็นบวกก็ตาม
ล่าสุด กระทรวงพาณิชย์ของจีนเปิดเผยว่า เม็ดเงินลงทุนโดยตรงจากต่างประเทศ (FDI) ของจีนปรับตัวเพิ่มขึ้น 5.7% เมื่อเทียบปีต่อปีในเดือนส.ค. หลังจากที่ลดลง 1.6% ในเดือนมิ.ย.
สำหรับข้อมูลเศรษฐกิจจีนที่จะมีการเปิดเผยเร็วๆนี้ได้แก่ยอดปล่อยกู้ล็อตใหม่สกุลเงินหยวนเดือนส.ค. ซึ่งมีกำหนดการเปิดเผยวันนี้เวลาประมาณ 15.00 น. ตามเวลาไทย